《三月二十九日立夏喜晴稍有自适意有自旧京来》
宋代·舒岳祥

黄梅青李夏方装，新绿池塘浴小凫。
此日猫头寒百玉，他时鸿喙煮明珠。
白头偷果从渠乐，绣眼穿花不我虞。
更有长愁无遣处，只今细柳映新蒲。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。